Държавен вестник, бр. 20, 2021 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  20
7. ръководи и възлага разработването на 
анализи, проучвания и изследвания, които 
са свързани с аналитично обезпечаване на 
процеса на разработване и провеждане на 
политиката по чл. 3, ал. 1; 
8. съвместно с министъра на образованието 
и науката съгласува и координира процеса 
на разработване и прилагане на политики 
и модели за осигуряване на устойчивост на 
научноизследователските и иновационни 
инфраструктури, достъпа и ползването на 
научноизследователското и иновационно 
оборудване и капацитет; 
9. идентифицира, ръководи и изпълнява 
международни, национални и регионални 
проекти и програми, мерки и фондове за 
финансиране на взаимодействието между 
бизнеса и научните изследвания, за развитие 
на иновациите, трансфер на технологии и 
комерсиализацията на продукти и процеси; 
10. организира взаимодействието с всички 
заинтересовани страни и участници в поли-
тиката по чл. 3, ал. 1 и ръководи програми и 
мерки за стимулиране на взаимодействието на 
научните изследвания с бизнеса и обществото; 
11. ръководи процесите на координация, 
демаркация и допъл­няемост между отделните 
мерки, интервенции и инструменти на поли-
тиката по чл. 3, ал. 1; 
12. координира и участва в процеса по 
оценка на научния и иновативен потенци-
ал, съгласува документите за стратегическо 
планиране и развитие на водещи научноиз-
следователски и технологични направления 
в стратегически области за технологично 
развитие и инвестиции;
13. осъществява текущо наблюдение и оценка 
на изпълнението и резултатите на политиката 
по чл. 3, ал. 1 и ефективността на научноиз-
следователската и иновационна екосистема 
съвместно с министъра на икономиката и 
министъра на образованието и науката; 
14. подпомага развитието на национални 
научноизследова­телски и иновационни мрежи 
и платформи и пълноценното участие на стра-
ната ни в европейски и международни такива; 
15. представлява Република България при 
изпълнение на ангажиментите, които произ-
тичат от международни спогодби и договори 
за научноизследователско, иновационно и 
техническо сътрудничество, както и при 
взаимодействие с компетентните органи на 
държавите – членки на Европейския съюз 
(ЕС), институциите на ЕС и други междуна-
родни организации; 
16. съвместно с министъра на образованието 
и науката съгласува и координира участието 
на страната в рамковите програми на ЕС за 
научни изследвания, технологично развитие 
и иновации, поддържа национална контактна 
мрежа и координира участие в европейски 
партньорства;
17. представя най-малко веднъж годишно 
на Министерския съвет и на Съвета за инте-
лигентен растеж информация за напредъка в 
изпълнението на Иновационната стратегия за 
интелигентна специализация и в провежданата 
от Агенцията политика; 
18. ръководи процеса по разработване и 
изпълнение на комуникационна стратегия 
и план за популяризиране на националната 
научноизследователска, иновационна и техно-
логична екосистема и провежда информаци-
онна политика, която гарантира откритост и 
достъпност на дейността на Агенцията.
(2) Председателят на Агенцията ръководи и 
контролира цялостната дейност на Агенцията, 
включително:
1. определя ежегодните цели на Агенцията 
и осъществява контрол за тяхното изпълнение;
2. отговаря за целесъобразното и законосъ-
образното разходване на бюджетните средства;
3. осъществява дейността по прилагането 
на Закона за защита на класифицираната 
информация в рамките на Агенцията и изпъл-
нява функциите на служител по сигурността 
на информацията;
4. управлява предоставеното на Агенцията 
държавно имущество;
5. осъществява правомощията на орган по 
назначаването съгласно Закона за държавния 
служител, както и на работодател съгласно 
Кодекса на труда;
6. утвърждава организационната структура, 
длъжностното разписание и поименното раз-
писание на длъжностите в админис­трацията 
на Агенцията;
7. организира дейностите по възлагане на 
обществени поръчки;
8. утвърждава и издава вътрешни правила, 
процедури, правилници, стратегии, системи, 
както и други актове и документи, които са 
свързани с организацията, управлението и 
контрола на дейността в Агенцията;
9. ръководи предоставянето на информа-
ция от Агенцията на средствата за масово 
осведомяване;
10. осъществява контрол за спазване на 
правилата за административно обслужване;
11. осъществява и други функции, които са 
свързани с дейността, възложени са му със 
закон или с друг нормативен акт.
Раздел III
Политически кабинет
Чл. 5. (1) Към председателя се образува 
политически кабинет, който го подпомага при 
формулирането и разработването на конкрет-
ни решения за определянето и провеждането 
на правителствената политика в сферата на 
неговите правомощия.
(2) Политическият кабинет се състои от 
двама заместник-председатели и експерт за 
връзки с обществеността.
(3) За реализирането на програмата на 
Министерския съвет политическият каби-
нет предлага на председателя стратегически 
приоритети, цели и решения, свързани с не-
говата компетентност, и отговаря за тяхното 
изпълнение.